SUN ต้อนรับ SVT ต่อยอดขยายธุรกิจ “SUN VENDING MACHINE” เติบโต
SUN ต้อนรับ คณะผู้บริหาร SVT เข้าเยี่ยมชมบริษัท พร้อมเดินหน้าแผนการดำเนินงานธุรกิจเครื่องจำหน่ายสินค้าอัตโนมัติ (SUN VENDING MACHINE) ร่วมกัน
7 ก.พ. 2565

นายองอาจ กิตติคุณชัย ประธานเจ้าหน้าที่บริหาร และคณะผู้บริหาร บริษัท ซันสวีท จำกัด (มหาชน) หรือ SUN ให้การต้อนรับ นางอาภัสรา ภาณุพัฒนา กรรมการผู้อำนวยการ บริษัท ซันเวนดิ้ง เทคโนโลยี จำกัด (มหาชน) หรือ SVT ในโอกาสเข้าเยี่ยมชมบริษัท และหารือแนวทางเพื่อพัฒนาขีดความสามารถของธุรกิจร่วมกัน โดยการนำเครื่องจำหน่ายสินค้าอัตโนมัติ (SUN VENDING MACHINE) ที่ได้พัฒนาระบบการรับชำระเงินแบบ cashless จำหน่ายสินค้าอุปโภคบริโภค ได้แก่ เครื่องดื่ม ขนมขบเคี้ยว บะหมี่กึ่งสำเร็จรูป อาหารพร้อมทานอื่นๆ และรวมถึงสินค้าข้าวโพดหวานกระป๋อง ข้าวโพดหวานบรรจุถุงสุญญากาศ ภายใต้แบรนด์ “KC” เป็นต้น โดยเริ่มวางเครื่องจำหน่ายสินค้าอัตโนมัติในย่านนิมมานเหมินทร์ และในมหาวิทยาลัยชื่อดังของจังหวัดเชียงใหม่ เพื่อสอดรับกับไลฟ์สไตล์ ลูกค้ากลุ่มพนักงาน นักเรียนนักศึกษา และนักท่องเที่ยว
โดยคาดว่าธุรกิจ Vending Machine จะสร้างโอกาสในการเติบโตแบบก้าวกระโดด ให้ทั้ง 2 องค์กร และเป็นทางเลือกใหม่ในการกระจายสินค้าได้เทียบเท่าร้านสะดวกซื้อ ที่สามารถจำหน่ายสินค้า 24 ชั่วโมง และตอบสนองความต้องการของผู้บริโภคได้รวดเร็วขึ้น สร้างความสะดวกสบายให้แก่ผู้บริโภคยุคใหม่ บนเป้าหมายในการขยายตลาดครอบคลุมทั่วพื้นที่จังหวัดเชียงใหม่ เร็วๆ นี้